રાજસ્થાનનાં કોટામાં સનસનીખેજ ઘટના, મહિલાઓએ કોથળીમાં થૂંક ભરીને ઘરો ઉપર ફેંકી - GSTV
રાજસ્થાનની કોચિંગ સિટી કોટામાં કેટલીક મહિલાઓ દ્વારા કોલોનીઓમાં ફરીને માર્ગો, વાહનો અને ઘરો ઉપર થૂંકવાનો ચોંકાવનારો મામલો સામે આવ્યો છે. શહેરના વલ્લભવાડી વિસ્તારમાં પોલીસને મળેલી ફરિયાદ બાદ તપાસ કરવામાં આવી તો ઘણા સીસીટીવીમાં શંકાસ્પદ ગતિવિધી નજરે પડી હતી. જેમાં કેટલીક મહિલાઓ ન માત્ર થૂંકતા પરંતુ પોલીથિન બેગમાં થૂંકીને તેને ઘરોમાં ફેંકતા નજરે પડી.
આ સીસીટીવી ફૂટેજ બાદ કોરોના વાયરસને લઇને લોકોમાં એટલો ડર પેસી ગયો કે લોકો તેને એક ષડયંત્ર ગણાવવા લાગ્યા.. જો કે કોટા પોલીસના જણાવ્યા પ્રમાણે ફરિયાદ બાદ તપાસ શરૂ કરી દેવાઇ છે.. અને સમગ્ર વિસ્તારને સેનિટાઇઝ કરવામાં આવ્યો છે.. જો કે સીસીટીવી ફૂટેજમાં નજરે પડતી મહિલાઓ અંગે હજુ કોઇ સત્તાવાર પુષ્ટી કરવામાં આવી નથી.